JohanHeinsen/ENO huggingface dataset:
Viborger Samler, 1835-02-19
Udenlandske Efterretninger. J den churhessiske Flække Bockenheim, i Nærheden af Frankfurt, hvor 2 Compagnier preussiske Tropper, der høre til sidstnævnte Stads Besætning, ligge, fandt den 2den Febr. om Aftenen Kl. 8 høist sørgelige Begivenheder Sted. Som man erfarer, har Soldaternes Omgang med Stadens Piger i lang Tid givet Anledning hos de unge Mennesker til Skinsyge, der oftere har truet med at bryde ud. Benævnte Aften vare flere af Bockenheims Borgere og unge Mennesker og preussiske Soldater samlede i et derværende Værtshuus. Da Tvisten atter begyndte med Skjeldsord, saa gik flere Bockenheimere over i et lige over for liggende Værtshuus. Soldaterne rykkede efter i Masse, og det kom til Ordvexel og blodigt Haandmænge. Soldaterne, bevæbnede, efter Nogles Paastand endog med Bayonnetter, stormede Værtshuset, og søndersloge og ruinerede med deres Vaaben Alt, hvad der faldt i deres Hænder. Ogsaa nogle særdeles kostbare Malerier af en udmærket Maleriesamling blev sønderrevne. Borgermesteren, der var fraværende, maatte skjule sig, for ikke at blive et Offer for Uordener. Nogle andre Huse skulle ligeledes være blevne angrebne, og Døre og Vinduer sønderslagne. Borgerne flygtede til alle Sider, og Mange bleve, tildeels farligt, saarede. Ogsaa nogle (efter Sigende 5) Preussere bleve i Mørket beskadigede af deres Cammerader og bragte paa Militairhospitalet i Frankfurt. Der blev slaaet Generalmarsch; Soldaterne ilede til deres Allarmplads og Børgerne til Kirketaarnet, for at trække Stormklokken; men de fandt Indgangen besat af Soldater med opplantede Bayonnetter. Jmidlertid lagde den store Tumult sig efterhaanden, og man sørgede for de Saarede. Ved den strax over Tropperne foretagne Jnspection blev det befundet, at Mange havde forhugget deres Sabler og flere Sabler og Bayonnetter manglede. Man havde troet, at en Garnisonsvexel vilde have været en Følge af en saadan Tildragelse; men endnu den 8de Febr. var dre ikke truffet nogen Foranstaltning i denne Henseende. Jmidlertid ere tvende Underofficierer og en Hornblæser arresterede, som beskyldte for at have vakt og vedligeholdt den beklagelsesværdige Strid. Det Rygte, at ogsaa en Officier skulde have været impliceret heri, har ikke bekræftet sig. Fra Hannu meldes, at Efterretningerne om de Saaredes Tilstand lyde gunstigt, og at man haaber at redde dem alle; deres Antal anslaaes til 17.
Viborger Samler, 1835-02-19
J Løbet af forrige Sommer fandtes i Frankfurt en jødisk Tienestepige paa en græsselig Maade myrdet, uden at man kunde, til Trods for alle Autoriteternes Bestræbelser, udfinde Ophavsmanden til denne Forbrydelse. Et Tilfælde skal endeligen have foranlediget Opdagelsen. En nylig til Frankfurts Liniebataillon hvervet Soldat skal nemlig have udsagt, at Morderen befinder sig i den franske Fremmedlegion, ved hvilken han har taget Tjeneste, og i en Ruus selv har rost sig af sin Misgierning i flere Cammeraders Overværelse, blandt hvilke ogsaa Fortælleren befandt sig. Der er allerede fra den frankfurtske Øvrigheds Side gjort de fornødne Skridt, for at bevirke hans Udlevering eller Afstraffelse.
Viborger Samler, 1835-02-19
Professor Guericke ved Universitetet i Halle er afsat, ikke saa meget for hans theologiske Meningsretning, da han hører til de pietistiske Lærere, som snarere formedelst hans Maade at lægge denne forDagen, idet han forsamlede Conventicler hos sig, efterat Politiet havde forbudt disse, holdt dem hemmeligt, saa at hiint maatte blande sig med Alvor i Sagen, og ivrede imod den bestaaende kirkelige Orden med saadan Virkning, at Menigheder sagde sig løs fra deres hidtilværende Geistlige, og en Haandværksmand selv døbte sit Barn, efterat han i flere Maaneder havde ladet det være udøbt, hvilket Professor Guericke selv har gjort denne efter, da Jngen af de Geistlige i Halle, selv ikke hans egen Fader, Superintendent, Guericke, ansaaes af ham for værdig dertil.
Viborger Samler, 1835-02-19
Nylig tildrog sig et høist anstødeligt Optrin ved det kongelige Tribunal i Paris. En Tyv, ved Navn Duhem, blev dømt til 3 Aars Fængsel. Neppe havde hiin hørt sin Dom, førend han bukkede sig, tog sine Træskoe, for at kaste dem i Hovedet paa Præsidenten i Retten og Generaladvocaten, men feilede heldigviis dem begge; dog blev et Vindue slaaet itu og en af Assessorerne i Retten blev truffen. Han ledsagede denne Voldshandling med de værste Skjeldsord, og truede med at qvæle Dommerne, hvis han kunde faae fat paa dem, ja Ludvig Philip selv. Retten har herpaa dømt Delinqventen til endnu 5 Aars Fængsel, til Tab af alle borgerlige Rettigheder, til bestandig Opsigt under det høie Politie og efter Straffetidens Udløb til 5 Aars Bortfjernelse fra Paris og dets Omegn.
Viborger Samler, 1835-02-19
Allg. Zeit. indeholder følgende Artikel fra Paris. Grev Pozzo di Borgos Afreise til London gjør her stor Sensation. Grev Pozzo stod som bekjendt i Forbindelse med alle udmærkede Mænd i Selskabet. Hans slebne Sæder og hans gamle Bekjendtskaber, gjorde ham Paris til et behageligt Opholdsted. Om Grev Medem, der skal afløse ham, veed man endnu intet Nærmere. Det er utroligt, hvilken Uro denne Grev Pozzos Bortkaldelse har vakt i de høiere Salons, især blandt Julirevolutionens Aristocratie, i Selskaberne Pasquier, Mole, Decates, lutter Mænd, der følte sig veltilmøde i hans Selskab, og Jntet, have at vente af den nye charge l'assuires. De drømme om en sørgelig Fremtid og frygte allerede for Krig, en Krig som i 1815. Hr. Pozzo lagde nylig, han troede ikke, at han vilde blive afløst af en Ambassadeur, men at der for Fremtiden blot vilde blive holdt en allarge l'astaires i Paris. Dette indgyder Ludvig Philip stor Bekymring, da han i en Ambassadeur faae en Garantie for fine gode Forhold med Rusland, Hovedet for det europæiske Fastland. J Slottet er man meget ilde tilmode. Nogle tilføie, at efter Ludvig Philips Mening ikke blot den særegne Mission med Hensyn til Polen er overdragen FyrstLübecki, men at han ogsaa af sin Souverain har erholdt det Hverv, i Forbindelse med Grev Medem at dele den franske Regjerings Opsigt og Politie.
Viborger Samler, 1835-02-19
Fyrst Talleyrand begiver sig til sin Nieces, FyrstindeDinos, Gods Rochecotte ved Loire. Planen for hans tilkommende Liv er følgende: Vinteren vil han stedse tilbringe hos sin aandrige Niece, den skjønne Aarstid derimod deels i Valencai, deels i Bourbons Bade. Men det er at befrygte, at han ikke længe meere kan vedblive med denne Afvexling, da han virkeligen staaer paa Grændsen af sin Opløsning. J de tidligere Timer af Dagen har hans Ansigt en sand Liigfarve, og først om Aftenen, naar han er omgiven af et Selskab, der med Begjerlighed griber efter ethvert Ord af ham og allerede beundrer det, førend han har udtalt, synes han atter at leve lidt op igien. - Oppositionens Tactik i dens Angreb paa Guizot var altfor heldig til, at den ikke paa samme Maade skulde have angrebet de ved Siden af ham og under ham staaende Personer. La Tribune, der stedse staaer paa Forpost, har allerede begyndt den lille Krig. En Biographie af Hr. Pasquier, der nylig var aftrykt i dette Blad, følger Pairskammerets Præsidents Liv Skridt for Skridt, og fremhæver de Momenter, der i Statsmændenes Øine kunne skade hans Rygte som Capacitet, i Folkets som Franskmand. Dette er kun en Jndledning. Marrast med sit virkeligt store Skildretalent og sit kraftfulde Sprog vil anføre den anden Træfning, der ligeledes vil begynde med Levnetsbeskrivelser, som ville komme ud i National. Arrieregaarden, Oppositionens øvrige Blade, skulle udføre de næste Angreb, En Mechaniker Unterholzer fra Burghausen ved Jnn, der har opfundet en ny Flyvemaskine, har nylig gjort Magistraten i München Tilbud, af hvis Antagelse det er afhængigt, om Hr. Unterholzer vil komme til at flyve til næste Octoberfest. Den geniale Opfinder paastaaer i sin Jndstilling, at han ved Hjælp af hiin Maskine kan efter Behag hæve sig fra Jorden til enhver Høide, foretage enhver Vending til begge Sider og lade sig neddale hurtigt eller langsomt med fuldkommen Beherskelse af Luftmassen.
Viborger Samler, 1835-02-19
J Paris gav nylig Fredsfyrsten en tydsk Diplomat paa det Spørgsmaal, hvad han syntes om det constitutionelle Væsen i Spanien, til Svar: "ligesaa lidt, som om en Nonne, der har tilbragt sit hele tidligere Liv i et Kloster, og af hvem man paa eengang fordrer, at hun skal dandse som Demoiselle Taglioni.
Viborger Samler, 1835-02-19
J de sydlige af de forenede nordamericanske Stater begynder Rullificationen atter at hæve sit Hoved.
Viborger Samler, 1835-02-19
J sin Tiltrædelsestale som Gouverneur af Sydcaroling sagde Hr. Muffie følgende mærkelige Ord: En Crisis nærmer sig, der maa mødes med Magt, thi Magt alene er istand til at beskjærme Landets Rettigheder, der ikke længer lade sig sikkre ved en jammerlig Lap tilsmudset, udslettet og laset Pergament, som man kalder de forenede Staters Constitution."¬
Viborger Samler, 1835-02-19
J Constantinopel blev for nogle Maaneder siden anordnet, at Jngen maa om Aftenen gaae paa Gaderne uden Lygte, da han ellers bliver arresteret af de tyrkiske Patrouiller, bragt til Vagten, og der som oftest mishandlet. Dette var hændet adskillige Europæere, uden at deres Gesandtskaber, om de endogsaa havde klaget derover, havde faaet nogen Satisfaction. Men endelig tildrog ogsaa en Russer sig denne Ubehagelighed, og blev, endskjønt han høit og dyrt svor at være en Moskovit, Oberst og Ridder af mange Ordener, dog sans Jacon bragt til Tophana. Sat i Frihed om Morgenen, beklagede han sig strax for den russiske Gesandt, der, i Følelse af, at denne Fremgangsmaade var en stor Fornærmelse, strax sendte sin første Tolk til Porten, for i Keiserens Navn at fordre en Audients hos Storherren. Den forskrækkede Sultan tilbød øieblikkelig Buteniew til Forsoning, efter eget Behag at bestemme, om den hele Piquet, der havde anholdt Obersten, skulde halshugges, spiddes eller druknes, eller dersom han ikke ansaae det tilstrækkeligt, da det hele Regiment. Gesandten derimod bemærkede, at det stred mod de russiske Begreber og Retfærdighed (!), at straffe Soldater for deres Officerers Befalinger, og at kun de burde drages til Ansvar, der havde udstædt Politi=Anordningen. Pertew Effendi, den indenrigske Minister, blev altsaa efter tyrkisk Ret og billighed overgivet til Buteniews Disposition, men Denne erklærede, at ville lade sig nøie med, at Effendien nødtes til at udstæde At Firman, der bestemmer, at Patrouillerne, naar de møde Nogen uden Lygte, skulle spørge, hvad han er for en Landsmand, og paa Svaret: en Russer, da at ledsage samme til det russiske Cancellie.
Viborger Samler, 1835-02-19
Det blev tillige paalagt alle tyrkiske Øvrigheder, at behandle Russerne med særdeles Høiagtelse.
Viborger Samler, 1835-02-19
Politiet i Paris har, efter skeete Opdagelser, i de sidste Dage havt nok at efterspore Tyve a la cire", Tyve med Vox. Disse Jndustricherrers Fremgangsmaade, som til stor Skade for Pariser-Restaurateurerne er lykkedes i lang Tid, er følgende: Den Første af dem kommer ind i en Restauration, sætter sig paa en aftalt Plads, spiser der glimrende og stiæler en Couvert, som han formedelst et meget elastiskt Stykke Vox klæder fast under Bordpladen; savner man det stiaalne Sølvtøi, saa paastaaer han, at man skal randsage ham, og anbefaler sig, overøst med Restanrateurens Undskyldninger. Men efter ham kommer den Anden, som har større Hast, sætter sig paa den samme Plads, borttager den fastklæbede Couvert, betaler og gaaer hurtigt bort. Man er paa Spor efter flere end et halvhundrede Tyverier af dette Slags, som i lang Tid ere forøvede af to associees à la cire." Lotteri-Lykke. En Privatmand ankom med en Formue af 200,000 Franker til Paris. Han begyndte at spille i Lotteriet. Hans første Jndsats var kun 36 Fr. Smaae Gevinster paa Amber opmuntrede ham til stedse at spille høiere; men efterhaanden blev hans Spil alt høiere og høiere. Han kom omsider saavidt, at han maatte vove 76,000 Fr. i een Trækning. Lykken var ham saa gunstig, at han i femten Maaneder vandt over 400,000 Fr. Han besluttede nu at holde op med at spille, og reiste tilbage til det sydlige Frankrig. Men nogle Maaneder derefter erfarede man, at hos en Collecteur i en lille Stad spiltes meget høit, Kort derpaa seer man blandt de fra Paris til Brest afgaaende Galeislaver hiin Privatmand. Han havde ikke alene bortspillet sin egen Formue, men ogsaa 50,000 Fr., som en Ven havde betroet ham og desuden udstillet falske Vexler. Hvilket lærerigt Exempel! (D. P.-Mag. Ved Affinghem, i Belgien, forfulgte en Brændehugger nylig en saaret Hare, som reddede sig inden Kaningrav. Brændehuggeren gav sig trøstig ifærd med udvide Aabningen, for at faae fat paa Flygtningen. Efterat have arbeidet i nogen Tid, stødte han paa en Leerkrukke, som, da han fik den ud, til hans store Glæde var fuld af Guldstykker. Sagkyndige have erkjendt dem for at være fortræffelige spanske Mynter fra det 16de Aarhundrede. For nogle Dage siden forlangte en ung Mand og en ligeledes ung Dame, som efter Messen vare blevne tilbage i Notre-Dame=Kirken i Paris, at komme op paa Taarnet. Da deres Ønske var bleven opfyldt, og de stode paa Taarntinden, udtømte de hver er Glas Blaasyre, gave sig derefter flere Dolkestik og styrtede saa i Forening ned fra denne frygtelige Høide. Et efterladt Brev viste, at ulykkelig Kjærlighed var Aarsag i dette dobbelte Selvmord. Damen var allerede gift.
Viborger Samler, 1835-02-19
Fra Kønigsberg meldes, at i de sidste 8 Dage var Modet igjen steget hos Kornhandlerne ved Efterretningen om Toldfriheden i Rusland. Skjøndt der endnu ikke der var kjøbt noget for russisk Regning, troede man dog, at der fra St. Petersburg vilde blive forskrevet endeel Rug og fornemligt Havre, thi at sidste Artikel er høstet ubetydeligt i Rusland, og St. Petersburg skal aarligt deraf bruge 50,000 Læster.
Viborger Samler, 1835-02-19
Jndenlandske Efterretninger. Forvalteren ved det Kongelige Kunstacademie, Hr. Cand. juris H. P. Frenchen har indbudet. til Supskription paa et lidet Skrift om Papirpenge." Det er hans Agt, der "at udvikle, tildeels efter Conferentsraad Tetens's Maade, hvorpaa disse Penges sande Værdie beroer, og deraf igien søge at vise Fordelene for Danmark af at sætte sig i Besiddelse af en fuldkommen Seddelcirculation, hvilken uden Tvivl kunde haves strax og for intet, istedetfor at lægge Vind paa en Sølv- eller Speciescirculation, som baade udkræver Tid og megen Bekostning at opnaae." Ved endvidere at give en kort Oversigt over Bankens Virksomhed, især med Hensyn til Seddelinddragelsen i de sidst forløbne 22 Aar, vil Forf. tillige nærmere søge at godt gjore Fortrinligheden af den, ved Forordn. af 5te Jan. 1813 anvendte, fremfor den siden hiin Tid brugte Fremgangsmaade til Opnaaelsen af et fuldkomment Pengevæsen." – Skriftet er bestemt at udgives i tvende Afdelinger, da Forf. derved faaer Leilighed til, i den sidste at optage de Berigtigelser og Forøgelser, som maaskee ved den første kunde fremkaldes, og til deri at give saadanne nærmere Forklaringer, som han maatte opdage at være nodvendige eller hensigtsmæssige. – Betalingen for dette Skrift, som i intet Tilfælde skal overskride 1 Rbd., erlægges ved Modtagelsen af den 1ste Afdeling, som ventes udgiven i det tilstundende Foraar. De paategnede Planer indsendes til Hr. Universitetsboghandler Brummer eller til Forf. (Bredgaden Nr. 167, 1ste Sal over Gaarden); udenbyes Subskribenter anmodes om at opgive, til hvem deres Exemplarer kunne afleveres. (Kbhvnsp.) Den 13de i denne Maaned hor en Mand arbeidet i det kongelige Rentekammer som Copiist i 25 Aar, og i Fjor var hans Collega i samme Tilfælde. Disse to Embedsmænd, der have gjennemgaaet Tarvelig hedens, Taalmodighedens og Stadighedens Skole, gratuleres i Anledning af denne lange og ufortrødne. Tjenestetid, idet man af Hjertet ønsker dem i de kommende Embedsaar god Lykke, hvortil de saameget mere trænge, som de vel ikke, i Liighed med de militaire Collegiers Betiente, ere stegne i Gage hvert 5 Aar efter en vis lang og tro Tjeneste. (Kbhp.)J sidstudkomne No. 9 af det ny Tidsskrift: "Materialier til et dansk biographisk liter. Lexicon, læses et interessant Brev, dat. Korsøer den 23de Octbr. 1794 fra den aandrige afdøde Bispinde Plum, til Etatsraad Pram, angaaende Trykkefrihedens ædle Talsmand, Michael Gotl. Birkner.
Viborger Samler, 1835-02-19
J Holbek tildrog sig for nogle Dage siden en Ulykke, da en Mand, ved Navn Niels Andersen var tagen til Skoven for at hjemhente Brænde, hvilket man sprængte med Krudt. For at Krudtet ikke for hurtig skulde antændes, og Folkene, som havde med det at bestille, kunne faae Tid til at bortfjerne sig, havde man anbragt oven paa den tørre Krudtmasse en med Vand sammenæltet Klump Krudt (Troldkjærling), hvori der først skulde tændes Jld. Da det gik Niels Andersen for langsomt med dets Antændelse, gik han hen og blæste til den brændende Svamp. Øieblikkelig skeer Explosionen, og Niels Andersen foer heden. Fruentimmeret Kirsten Sørensdatter af Naskov, som sigtes for at have født i Dølgsmaal og derefter lagt Barnet paa et Sted, hvor Svinene tildeels aad det, blev den 4de De, inden Nakskov Extraret dømt til Forbedringshuus=Arbeide i 3 Aar. Lovens 6 –67, 8 fandtes uanvendelige, da flere Omstændigheder, i Forbindelse med Tiltaltes Forklaring, godtgjorde, at Fødselen havde overrumplet hende, og at Fosteret var ufuldbaaren. Det yttrede vel Livstegn efter Fødselen; men døde strax, hvorfor det var Liget af det, Tiltalte lagde fra sig paa en Tid, hun vil have manglet Evne til at reflectere over sine Handlinger. (Maribo Av.) flere i Frederikshavn og sammes Omegn, ville om Aftenen Kl. 8, den 5te De, have bemærket en Jordrystelse, hvilken ogsaa skal have viist sig ved Vandets pludselige Falden og Stigen i Elling Aa, omtrent 1/2 Miil fra Frederikshavn. Det var samme Aften et temmeligt uroligt Veir. (Aalb. Av.)
Viborger Samler, 1835-02-19
AVERTISSEMENTS. Paa Liseborg ved Viborg er Tjeneste ledig for 2de Karle, 2de Piger og en confirmeret Dreng. – Man melde sig hos Apotheker Jacobsens Enke i Viborg.
Viborger Samler, 1835-02-19
Nye Mallaga Citroner faaes hos C. Sthyr. Fine Staalpenne. faaes saavel Enkelte, som i Dusin hos P. Kabell. Smaae Contoir Calendre faaes atter hos p. Kabell.
Viborger Samler, 1835-02-19
Da der, efterat Auctionen over Ulstrup Hovedgaard, med Underliggende den 26de Januar 1835 var afholdt, underhaanden er skeet Overbud paa Eiendommen, er det besluttet at forsøge endnu een Auction over samme. Denne nye Auction, der vil blive afholdt paa selve Gaarden Tirsdagen den 3die Marts 1835 Klokken 10 Formiddag, bliver fremmet aldeles paa samme Conditioner som den forhen afholdte, hvoriblandt den fordeelagtige Bestemmelse for Kiøberen, at de 1/8 Deele af Kiøbesummen kunne blive indestaaende i Eiendommen. Forøvrigt meddeles til Lysthavendes Efterretning, at Approbation paa det høieste Bud, naar den betingede Sikkerhed efter Auctionsconditionerne derfor er stillet, vil vorde meddeelt strax paa Auctionsstedet, saafremt i det mindste den Kjøbesum er opnaaet, som er bestemt i et Godsinspecteuren Justitsraad Bindesbøll tilstillet, med Statsgieldsdirectionens Segl forsynet Brev, der først bliver at aabne, naar Hammerslag ved Auctionen er givet paa det høieste Bud. Conditionerne ere som forhen i Jydske og lollandske Landvæsenscontoir i Kjøbenhavn, hos Justitsraad Godsinspecteur Bindesbøll paa Edelsborg ved Skanderborg og hos Forvalter Formann paa Ulstrup, der tillige foreviser Eiendommen. Da Eiendommen forhen ved 2de i Aviserne indrykkede Bekiendtgjørelser er beskrevet, ansees det overflødigt, her nærmere at angive dens Beskaffenhed, hvorimod Lysthavende henvises til de saaledes tidligere udstædte Bekjendtgjørelser.
Viborger Samler, 1835-02-19
Løverdagen den 28de Februar førstkommende Formiddag Klokken 9, afholdes offentlig Auction over den, afdøde Kjøbmand O. B. Jægers og efterlevende Enkes fælleds Boe tilhørende Varebeholdning, bestaaende af Hamp, Jern, Steentøi, Farvevarer, m. m.; ligeledes bortsælges en ny og aldeles fuldstændig Boutik Jndretning, med alt Tilbehør, saa og endeel Løsøre af forskjelligt Slags. Conditionerne bekjendtgjøres ved Auctionen, der afholdes i Stervbogaarden i Skive, hvor Lysthavende indbydes at møde. Bye- og Herreds-Contoiret i Skive den 11te Februar Rosenstand.
Viborger Samler, 1835-02-21
1835. No. 25. 63de Aargang. alene privilegerede Kongelig allernaadigst Tamler. Viborger Forsendes med Brevposten i 8 Danmark og Hertugdømmene. 21de Februar. Løverdagen den Redigeret af E. Nerenst, trykt og forlagt af R. P. Dons.
Viborger Samler, 1835-02-21
Udenlandske Efterretninger. Spanien. Fra den spanske Grændse haves meget modsigende, men i det Hele Dronningens Sag ikke just gunstige, Efterretninger. Angaaende en Træfning, som Jaurequi den 2den Febr. skal have leveret Jnsurgenterne, har man tvende hinanden aldeles contrasterende Beretninger. Jfølge den ene, der hidrører fra La Senlinelle des Fyrendes, havde Jauregui seiret den første Dag, men var den anden Dag bleven slaaet. Efter den anden, i flere Tidender af Lection optagne, Beretning var Espartero endnu i rette Tid kommen Jaurequi til Hjælp og havde forskaffet ham Seiren, saa at Jnsurgenterne vare fordrevne fra deres Stillinger og havde havt et Tab af 300 Døde og 500 Saarede. Den Omstændighed, at de ministerielle Blade endnu Jntet indeholde om Tildragelsen, foranlediger Messager til den Formodning, at Sentinelle's Version torde være den rigtige. - Election beretter ogsaa, at man i Bayonne vilde have sikker Efterretning om Merinos Død. – J LIndicateur læser man, at der paa det borttagne, for Carlisterne bestemte, engelske Skib er fundet den hele Correspondence mellem hine og deres Tilhængere og Velyndere i England, der altsaa maa være falden i den spanske Regjerings Hænder. Den engelske Regjerings Fremgangsmaade med Hensyn til de fra England kommende Understøttelser for Carlisterne bliver levende angreben i franske Blade, og betragtet som et Brud paa Quadrupel-Tractaten; ogsaa klages der hist og her over Mangel paa det nødvendige Tilsyn med den spansk- franske Grændse. – En fra Livorno ankommen engelsk Fregat har til Cadiz overbragt den Efterretning, at der sammesteds forberedes en carlistisk Expedition, der skulde lande i Egnen af Cadiz. Man forbereder Alt til den kraftigste Modstand. Endeligen udbredte sig den 11te d. M. (efter Garette) det Rygte i Paris, at der den 6te var skeet en Opstand i Saragossa at Constitutionsstenen fra 1820 atter var opreist af Folket, og Ferdinand, 11 Statue omstyrtet, hvilket Rygte imidlertid vistnok trænger til Bekræftelse.
Viborger Samler, 1835-02-21
Efterretninger fra Madrid gaae til den 1ste Febr. Man vidste endnu ikke med Vished, om General Valde, vilde modtage det ham tilbudne Krigsministerium. Hr. Martinez de la Rosa var noget upasselig. Det synes at bekræfte sig, at det insurgerede Regiment er opløst, og Hovedanstifteren Cardero sendt til Mallorca, ikke for at straffes, men fordi han, af Ærgrelse over, at hans Parti havde ladet ham i Stikken, havde ladet tilstille Ministeren en Memoire, i hvilken alle Anstifterne af hiint Oprør ere nævnte og blandt dem 35 Proceres og Procuradorer. Virkeligen havde i de sidste Dage flere Hæftelser fundet Sted, dog ikke af anseete Personer. - Den bekjendte Estefanier ankommen til Carthagena, hvor han skal udholde den ham tilkjendte 10 Aars Galeistraf.
Viborger Samler, 1835-02-21
England. Rygtet om Dronningens Svangerskab gienkaldes nu baade af Morning Herald fra hvem det først gik ud – og flere Blade. –
Viborger Samler, 1835-02-21
Valget af de 16 repræsentative Peers fra Skotland fandt den 10de Sted i Holyrood=House; den af Grev Lauderdale forelagte Toryliste blev antaget, og den eneste liberale skotske Peer i Parlamentet, Lord Elphinstone, fortrængtes af Lord Reay. - Angaaende Talervalget strides der endnu med meget Liv i Bladene. Oppositionspressen anseer Hr. Abercrombys Triumph for afgjort. Lord John Russell har sendt et Circulaire til de 4000 liberale Medlemmer, om at stemme for Hr. Abercromby, hvis deres Rygte som Reformers laae dem paa Hjerte. Men nu bekjendtgjøre de conservative Blade, to Svar fra Dhrr. Hughes og Richards, der erklære at ville stemme for Sir Ch. Sutton, da de vel ere Reformers men ikke Whigs, og Jntet have at udsætte paa den forrige Talers Upartiskhed. Ogsaa Sir Francis Burdet skal vakle, og det hedder, at han er omstemt af nogle conservative Damer.